|  |
| --- |
| Қазақстан Республикасы  Премьер-Министрінің  бірінші орынбасары – Қазақстан Республикасының Қаржы Министрінің  2020 жылғы 20 қантардағы  № 39 бұйрығына 35-қосымша |

**«Қол қойылатын бонус бойынша декларация (510.00-нысан)» салық**

**есептілігін жасау қағидалары**

**1-тарау. Жалпы ережелер**

1. Осы «Қол қойылатын бонус бойынша декларация (510.00-нысан)» салық есептілігін жасау қағидалары (бұдан әрі – Қағидалар) қол қойылатын бонус бойынша салықты есептеуге арналған «Салық және бюджетке төленетін басқа да міндетті төлемдер туралы» 2017 жылғы 25 желтоқсандағы Қазақстан Республикасының [Кодексіне](jl:30366245.0%20) (бұдан әрі – Салық кодексі) сәйкес әзірленген. Қол қойылатын бонус бойынша декларацияны жеке және заңды тұлғалар Қазақстан Республикасының заңнамасында белгіленген тәртіппен жасалған әрбір жер қойнауын пайдалануға арналған келісімшарт бойынша бөлек жасайды.
2. Декларацияны толтыру кезінде түзетулерге, өшіруге және тазалауға жол берілмейді.
3. Декларацияда соманың теріс мәні тиісті жолдың (бағанның) бірінші сол торкөзінде «–» белгісімен көрсетіледі.
4. Декларацияны жасау кезінде:
   1. қағаз жеткізгіште – қара немесе көк сиялы қаламмен немесе қаламұшпен, баспаханалық бас әріптермен немесе баспа құрылғысын пайдалана отырып толтырылады;
   2. электрондық нысанда – Салық кодексінің [208-бабына](jl:30366245.680000%20) сәйкес толтырылады.
5. Салық төлеуші (салық агенті) декларацияны Салық кодексінің  
   [204-бабы](jl:51023502.690000%20) 2-тармағына сәйкес қағаз және (немесе) электрондық жеткізгіштерде қазақ және (немесе) орыс тілдерінде жасайды, қол қояды, (Қазақстан Республикасының заңнамасында белгіленген жағдайларда мөрмен не электрондық цифрлық қолтаңбамен) куәландырады.
6. Декларацияны табыс ету кезінде:
   1. келу тәртібінде қағаз жеткізгіште – екі данада жасалады, бір данасы декларацияны қабылдаған мемлекеттік кірістер органы қызметкерінің тегі, аты, әкесінің атын (болған кезде) мен қойылған қолы және мөрдің (мөртабан) бедері белгісімен салық төлеушіге (салық агентіне) қайтарылады;
   2. пошта арқылы хабарламасы бар тапсырыс хатпен қағаз жеткізгіште  
      – салық төлеуші (салық агенті) пошта немесе өзгелей байланыс ұйымының хабарламасын алады;
   3. ақпараттарды компьютерлік өңдеуге жол беретін электрондық нысанда – салық төлеуші (салық агенті) мемлекеттік кірістер органдарының салық есептілігін қабылдау жүйесінің салық есептілігінің қабылданғаны немесе қабылданбағандығы туралы хабарлама алады.

**2-тарау. Декларацияны толтыру бойынша түсіндірме (510.00-нысан)**

1. «Салық төлеуші туралы жалпы ақпарат» бөлімінде салық төлеуші мынадай деректерді көрсетеді:
   1. Салық төлеушінің жеке сәйкестендіру нөмірі  
      (бизнес-сәйкестендіру нөмірі) (бұдан әрі – ЖСН (БСН)). Бұл ретте салық міндеттемесін сенімгерлікпен басқарушы орындаған кезде жолда сенімгерлікпен басқарушының ЖСН (БСН) көрсетіледі;
   2. салық есептілігі тапсырылатын салық кезеңі – декларация тапсырылатын салықтық есептілік кезеңі (араб сандарымен көрсетіледі);
   3. салық төлеушінің тегі, аты, әкесінің аты (болған кезде) немесе атауы, жеке тұлғаның тегі, аты, әкесінің аты (болған кезде) немесе заңды тұлғаның құрылтай құжаттарына сәйкес атауы көрсетіледі;
   4. «Кедендік декларацияларды толтыру үшін пайдаланыталын жіктеуіштер туралы» Кеден одағы комиссиясының 2010 жылғы  
      20 қыркүйектегі № 378 шешімімен бекітілген «Валюта жіктеуіші» деген  
      23-қосымшасына сәйкес валюта коды көрсетіледі;
   5. декларацияның түрі.

Тиісті торкөздер декларацияны Салық кодексінің 206~~-~~бабында көрсетілген салық есептілігінің түрлеріне жатқызуды ескере отырып, белгіленеді;

* 1. хабарламаның нөмірі мен күні.

Торкөздер Салық кодексінің 206~~[-](jl:30366245.630300%20)~~[бабы 3-тармағының 4) тармақшасында](jl:30366245.630300%20) көзделген декларация түрі тапсырылған жағдайда толтырылады;

* 1. келісімшарттың/лицензияның және кен орнының атауы;
  2. пайдалы қазбаның коды – осы Қағидаларға қосымшаға сәйкес пайдалы қазба коды көрсетіледі (бұдан әрі – ПҚК);
  3. келісімшарттың жасалған күні – жер қойнауын пайдалануға арналған келісімшарттың жасалған күні көрсетіледі;
  4. келісімшарттың нөмірі – уәкілетті мемлекеттік органы берген жер қойнауын пайдалануға арналған келісімшарттың тіркеу нөмірі көрсетіледі;
  5. лицензия жасасқан күн – қатты пайдалы қазбаларды барлауға немесе өндіруге, геологиялық зерттеуге, жер қойнауын старатель және қолдану лицензиясының күні көрсетіледі;
  6. қатты пайдалы қазбаларды барлауға немесе өндіруге, геологиялық зерттеуге, жер қойнауын старатель және қолдану лицензиясының нөмірі көрсетіледі;
  7. ортақ қолданылатын автомобильді жолдарын, темір жолды және гидроғимараттарды жөндеудің және құрылыстың (қайта құру) кезінде қолданылатын, жер қойнауын пайдалану құқығын барлауға немесе кең таралған пайдалы қазбаларды өндіруге жазбаша рұқсат беру күні көрсетіледі;
  8. ортақ қолданылатын автомобильді жолдарын, темір жолды және гидроғимараттарды жөндеудің және құрылыстың (қайта құру) кезінде қолданылатын, жер қойнауын пайдалану құқығын барлауға немесе кең таралған пайдалы қазбаларды өндіруге жазбаша рұқсат беру нөмірі көрсетіледі;
  9. Қазақстан Республикасының жер қойнаулары мен жер қойнауларын пайдалану туралы заңнамасында белгіленген тәртіппен салық төлеушінің конкурс жеңімпаз деп жарияланған күні көрсетіледі;
  10. Қазақстан Республикасының жер қойнаулары мен жер қойнауларын пайдалану туралы заңнамасында белгіленген тәртіппен тікелей келіссөздер хаттамасына қол қойылған күн көрсетіледі;
  11. жер қойнауын пайдалану келісімшартына өзгерістер енгізу күні көрсетіледі.

Қазақстан Республикасының заңнамасымен белгіленген тәртіпте, осындай кеңейтулер туралы жер қойнауын пайдалану келісімшартына өзгерістер енгізу күні келісімшарт аумағын кеңейту кезінде көрсетіледі;

* 1. толықтырулар күні көрсетіледі.

Қазақстан Республикасының заңнамасымен белгіленген тәртіпте, осындай кеңейтулер туралы жер қойнауын пайдалану келісімшартына оларға өзгерістер енгізу күні анықталған толықтырулар нөмірі келісімшарт аумағын кеңейту кезінде көрсетіледі;

* 1. төлем түрі.

Тиісті ұяшықтар белгіленеді.

1. «Төлеуге қол қойылатын бонус» деген бөлімде:

«Бюджетке төлеуге қол қойылатын бонус» деген 510.00.001-жолда [Салық кодексінің](jl:30366245.0%20) 726 және 727-баптарына сәйкес қол қойылатын бонус сомасы көрсетіледі.

1. «Салық төлеушінің жауапкершілігі» деген бөлімде:
   1. «Салық төлеушінің тегі, аты, әкесінің аты (ол болған кезде)» деген ашық жолда.

Декларацияны заңды тұлға табыс еткен кезде құрылтай құжаттарына сәйкес басшының тегі, аты, әкесінің аты (ол болған кезде) көрсетіледі.

Декларацияны жеке тұлға табыс еткен кезде деректер жеке тұлғаның жеке басын куәландыратын құжаттарға сәйкес толтырылады;

* 1. декларацияның тапсырылған күні – декларацияның мемлекеттік кірістер органына табыс етілген күні көрсетіледі;
  2. салық төлеушінің орналасқан орны бойынша мемлекеттік кірістер органының коды көрсетіледі;
  3. «Декларацияны қабылдаған лауазымды адамның тегі, аты, әкесінің аты (ол болған кезде)» деген жолда декларацияны қабылдаған мемлекеттік кірістер органы қызметкерінің тегі, аты, әкесінің аты (ол болған кезде) көрсетіледі;
  4. декларацияны қабылдау күні – Салық кодексінің [209-бабы](jl:30366245.4510000%20)  
     2-тармағына сәйкес декларацияның табыс етілген күні;
  5. құжаттың кіріс нөмірі – мемлекеттік кірістер органы берген декларацияның тіркеу нөмірі;
  6. пошта штемпелінің күні – пошта немесе өзге байланыс ұйымы қойған пошта штемпелінің күні.

Осы тармақтың 4), 5), 6) және 7) тармақшалары декларацияны қағаз жеткізгіште қабылдаған мемлекеттік кірістер органының қызметкері толтырады.

«Қол қойылатын бонус

бойынша декларация  
(510.00-нысан)» салық

есептілігін жасау қағидаларына қосымша

Пайдалы қазбалардың кодтары:

|  |  |
| --- | --- |
| № ПҚК | ПҚК атауы |
| 0001 | Сутегі |
| 0002 | Гелий |
| 0003 | Литий |
| 0004 | Бериллий |
| 0005 | Бор |
| 0006 | Көміртегі |
| 0007 | Азот |
| 0008 | Оттегі |
| 0009 | Фтор |
| 0010 | Неон |
| 0011 | Натрий |
| 0012 | Магний |
| 0013 | Алюминий |
| 0014 | Кремний |
| 0015 | Фосфор |
| 0016 | Күкірт |
| 0017 | Хлор |
| 0018 | Аргон |
| 0019 | Калий |
| 0020 | Кальций |
| 0021 | Скандий |
| 0022 | Титан |
| 0023 | Ванадий |
| 0024 | Хром |
| 0025 | Марганец |
| 0026 | Темір |
| 0027 | Кобальт |
| 0028 | Никель |
| 0029 | Мыс |
| 0030 | Мырыш |
| 0031 | Галлий |
| 0032 | Германий |
| 0033 | Күшән |
| 0034 | Селен |
| 0035 | Бром |
| 0036 | Криптон |
| 0037 | Рубидий |
| 0038 | Стронций |
| 0039 | Иттрий |
| 0040 | Цирконий |
| 0041 | Ниобий |
| 0042 | Молибден |
| 0043 | Технеций |
| 0044 | Рутений |
| 0045 | Родий |
| 0046 | Палладий |
| 0047 | Күміс |
| 0048 | Кадмий |
| 0049 | Индий |
| 0050 | Қалайы |
| 0051 | Сүрме |
| 0052 | Теллур |
| 0053 | Йод |
| 0054 | Ксенон |
| 0055 | Цезий |
| 0056 | Барий |
| 0057 | Лантан |
| 0058 | Гафний |
| 0059 | Тантал |
| 0060 | Вольфрам |
| 0061 | Рений |
| 0062 | Осмий |
| 0063 | Иридий |
| 0064 | Платина |
| 0065 | Алтын |
| 0066 | Сынап |
| 0067 | Таллий |
| 0068 | Қорғасын |
| 0069 | Висмут |
| 0070 | Полоний |
| 0071 | Астат |
| 0072 | Радон |
| 0073 | Франций |
| 0074 | Радий |
| 0075 | Актиний |
| 0076 | Резерфодий |
| 0077 | Дубний |
| 0078 | Сиборгий |
| 0079 | Борий |
| 0080 | Хассий |
| 0081 | Майтнерий |
| 0082 | Металлургия үшін кенге жатпайтын шикізат |
| 0083 | Қалыптық құмдар |
| 0084 | Алаптық шпат |
| 0085 | Пегматит |
| 0086 | Басқа да алюминий тотығы жыныстары |
| 0087 | Әктас |
| 0088 | Доломит |
| 0089 | Әктасты-доломит жыныстары |
| 0090 | Тамақ өнеркәсібі үшін әктас |
| 0091 | Басқа да кенге жатпайтын шикізат |
| 0092 | Отқа төзімді саздар |
| 0093 | Каолин |
| 0094 | Вермикулит |
| 0095 | Ас тұзы |
| 0096 | Жергілікті құрылыс материалдары |
| 0097 | Вулкандық кеуек жыныстары |
| 0098 | Вулкандық суқұрамдас әйнек |
| 0099 | Әйнек тәріздес жыныстар |
| 0100 | Перлит |
| 0101 | Обсидиан |
| 0102 | Малта тас |
| 0103 | Қиыршық тас |
| 0104 | Гипс |
| 0105 | Қиыршық тас-құм аралас |
| 0106 | Гипсті тас |
| 0107 | Ангидрит |
| 0108 | Гажа |
| 0109 | Саз |
| 0110 | Саз жыныстары (балқуы ауыр және оңай балқитын саздар, суглинкалар, аргиллиттер, алевролиттер, сазды тақтатастар) |
| 0111 | Әкбор |
| 0112 | Мергель |
| 0113 | Мергельді-әкбор жыныстары |
| 0114 | Кремний жыныстары (трепел, опоктар, диатомит) |
| 0115 | Кварцты-алап шпат жыныстары |
| 0116 | Гранит |
| 0117 | Диабаз |
| 0118 | Мәрмар |
| 0119 | Базальт |
| 0120 | Басқа тұнбалы, атылған, метаморфияллық жыныстары |
| 0121 | Тоқпақ тас |
| 0122 | Құм (кварцтық, құрылыс, алап шпаттық) |
| 0123 | Құмдық |
| 0124 | Табиғи пигменттер |
| 0125 | Ұлу тас |
| 0126 | Жер асты сулары |
| 0127 | Мұнай |
| 0128 | Газ |
| 0129 | Мұнайгаз конденсаты |
| 0130 | Басқалар |